Gandia es posa a disposició dels municipis afectats per la DANA i se solidaritza amb les famílies de les víctimes mortals i desapareguts
30 octubre 2024

## Gandia es posa a disposició dels municipis afectats per la DANA i se solidaritza amb les famílies de les víctimes mortals i desapareguts30 octubre 2024Última actualització: 30 octubre 2024

![](../gestion/img/e37239efd6c4ae086c25fe115fff2c24f0abc04d4671d7c7e8e635d85d21d05c.jpg)  
  

L'alcalde de Gandia, **José Manuel Prieto**, s'ha posat aquest matí a disposició de totes aquelles persones i municipis que estan vivint una situació d'emergència. "_La nostra voluntat d'ajuda està amb ells, i ens posem a la disposició de la Generalitat Valenciana, municipis afectats i persones, a les quals, des de Gandia, puguem ajudes_".

  
Sobre la situació actual ha informat que el Centre de Coordinació d'Emergències 112 de la Generalitat, manté l'avís roig a la nostra ciutat, i ha declarat que "_davant d'una situació d'excepcionalitat per risc de fortes pluges, nosaltres hem de prendre mesures excepcionals com les que vam prendre ahir. Mesures que passaven per ser la suspensió de les classes, i el tancament de les instal·lacions esportives i del cementiri municipal_".  
  
Pel que fa a reiterar el tancament durant la jornada de hui, l'alcalde ha explicat que la decisió es pren no sobre la base de la probabilitat de pluges, sinó per l'avís que aquest matí "_hem rebut tots al nostre telèfon emés per Protecció Civil on s'indicava que calia evitar qualsevol desplaçament innecessari_".  
"_Aquesta és hui la qüestió important. Evitar la gran quantitat de desplaçaments que es produeixen els dies lectius, no només dins de la ciutat, sinó a la comarca_", ha destacat l'alcalde, qui s'ha reafirmat en el compliment del protocol d'emergències i les instruccions que dona el 112 de la Generalitat Valenciana.  
  
"_Prenguérem mesures ahir i hui, i sempre ho farem per garantir la protecció de tots els nostres ciutadans_", ha insistit l'alcalde.  
  
Un altre aspecte en què ha posat èmfasi és la importància d'informar-se pels canals oficials del Consistori i organismes com Protecció Civil i la Generalitat Valenciana.  
  
Finalment, la primera autoritat municipal ha volgut agrair a la ciutadania de Gandia la seua comprensió i comportament, i a totes aquelles persones que han treballat dins del dispositiu per abordar les incidències. "_Vull agrair especialment el treball dels Cossos de Seguretat i de les brigades municipals que treballen des del primer minut que es va decretar l'avís roig_".

  
**Minut de silenci**

Aquest migdia i convocat per la Federació Espanyola de Municipis i Províncies s'ha convocatun minut de silenci on han participat l'alcalde de Gandia, José Manuel Prieto, i altres membres de la corporació municipal.  
La concentració s'ha fet en memòria de les persones mortes, en suport a les seues famílies i amics, en la confiança de la localització dels qui es troben desapareguts i en consideració a quants han perdut les seues llars per efecte del temporal provocat per la DANA.

[Twittear](https://twitter.com/share)